# Forslag til kontingentsatser 2020-2021

Ved årsmøtet i Norsk Naturistforbund i 2016 ble det vedtatt at kontingentandelen til NNF skal økes med kr. 15, fra kr. 135,- til kr. 150,- per år. Dette vil medføre en økning på kr. 2700 i Vestviken Naturistforenings utgifter til kontingentandel. Nåværende satser for medlemskontingent har stått uendret siden 2012, i en periode hvor prisstigningen i samfunnet for øvrig har økt med 12,4 %. I en tid hvor det kommer stadig større lovbestemte krav til hvordan nettsider skal være universelt utformet og strengere krav til behandling av personopplysninger som medfører behov for medlemsregister som oppfyller krav i ny personvernlov, samtidig som allmennhetens krav til visuelt tiltalende nettsider og kommunikasjon i digitale medier har økt, vil dette i de kommende år kreve betydelige investeringer, både nasjonalt og regionalt. På bakgrunn av disse forhold fremmes forslag til nye kontigentsatser.

* Barn og ungdom inntil 18 år – gratis sammen med familie
* Unge voksne inntil 27 år – 150 kr for første året.
* Voksen – enkeltperson – 400 kr.
* Husstandsmedlemsskap – 600 kr.
* Pensjonister og uføretrygdede – 300 kr.